ศิริกัญญา ตันสกุล

ศิริกัญญา ตันสกุล  (เกิด 4 เมษายน พ.ศ. 2524)  เป็นนักการเมืองชาวไทย ปัจจุบันดำรงตำแหน่งรองหัวหน้าพรรคประชาชน และบุคคลที่ได้รับเสนอชื่อเป็นนายกรัฐมนตรีลำดับที่ 2 ของพรรคในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 เป็นสมาชิกสภาผู้แทนราษฎร แบบบัญชีรายชื่อ อดีตประธานคณะกรรมาธิการการพัฒนาเศรษฐกิจของสภาผู้แทนราษฎรไทย ชุดที่ 25

 ประวัติ 
ศิริกัญญา ตันสกุล เกิดเมื่อวันที่ 4 เมษายน พ.ศ. 2524สภาผู้แทนราษฎร ในครอบครัวชาวไทยเชื้อสายจีนแต้จิ๋ว เจ้าของกิจการเดินรถเมล์ในจังหวัดชลบุรี จบการศึกษาระดับมัธยมต้นที่โรงเรียนชลกันยานุกูล ระดับมัธยมปลายที่โรงเรียนเตรียมอุดมศึกษา จบการศึกษาระดับปริญญาตรีและโท จากคณะเศรษฐศาสตร์ มหาวิทยาลัยธรรมศาสตร์ และปริญญาโทจากมหาวิทยาลัยตูลูส ประเทศฝรั่งเศส‘เป็นเด็กเนิร์ดที่ขบถ’ เส้นทางชีวิตสู่ (ดาว) สภา ‘ศิริกัญญา ตันสกุล’

 การทำงาน 
ศิริกัญญา เคยทำงานให้กับ สถาบันอนาคตไทยศึกษา (Thailand Future Foundation) และสถาบันวิจัยเพื่อการพัฒนาประเทศไทย (ทีดีอาร์ไอ) กระทั่งได้เข้ามาร่วมงานการเมืองกับ พรรคอนาคตใหม่ ในตำแหน่งผู้อำนวยการฝ่ายนโยบาย โดยการชักชวนของ ธนาธร จึงรุ่งเรืองกิจ“ศิริกัญญา ตันสกุล” สะท้อนบทบาท “ฝ่ายค้าน” ในภาวะวิกฤติ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 15 สังกัดพรรคอนาคตใหม่ กระทั่งได้รับเลือกตั้งเป็น สส.สมัยแรก และได้รับเลือกให้เป็นประธานคณะกรรมาธิการการพัฒนาเศรษฐกิจของสภาผู้แทนราษฎรไทย ชุดที่ 25 

ต่อมาเมื่อวันที่ 21 กุมภาพันธ์ พ.ศ. 2563 ศาลรัฐธรรมนูญ มีมติ 7 ต่อ 2 เสียง ให้ยุบพรรคอนาคตใหม่ พร้อมเพิกถอนสิทธิสมัครรับเลือกตั้งของคณะกรรมการบริหารพรรค เป็นเวลา 10 ปี จากกรณีกู้ยืมเงินจาก ธนาธร หัวหน้าพรรค จำนวน 191 ล้านบาท เนื่องจากเห็นว่า เป็นการกระทำอันเป็นการฝ่าฝืนมาตรา 72 ของพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมือง พ.ศ. 2560

ศิริกัญญา พร้อมด้วย สส.ส่วนใหญ่ที่ไม่ได้ถูกตัดสิทธิ์ทางการเมือง หรือย้ายไปพรรคอื่น จึงย้ายมาสังกัด พรรคก้าวไกล และที่ประขุมพรรคได้เลือกให้เธอเป็นรองหัวหน้าพรรคก้าวไกล

ศิริกัญญา เป็นนักการเมืองที่มีบทบาทสำคัญในพรรคก้าวไกล โดยเธอได้รับหน้าที่เป็นหัวหน้าทีมเศรษฐกิจของพรรคก้าวไกลรู้จัก ‘ศิริกัญญา ตันสกุล’ แม่ทัพทีมเศรษฐกิจก้าวไกล ตัวเต็ง รมว.คลังหญิงคนแรกของไทย

ภายหลังศาลรัฐธรรมนูญสั่งยุบพรรคก้าวไกลจากคดียุบพรรคการเมือง พ.ศ. 2567 เมื่อวันที่ 7 สิงหาคม มีการคาดการณ์ว่าศิริกัญญาจะนำสมาชิกเดิมย้ายไปสังกัดพรรคที่จะจัดตั้งขึ้นใหม่ และรับตำแหน่งหัวหน้าพรรคดังกล่าว ซึ่งหากเป็นไปตามการคาดการณ์ จะทำให้เธอเป็นผู้นำฝ่ายค้านในสภาผู้แทนราษฎรที่เป็นสตรีคนแรกของประเทศไทย แต่ภายหลังการประชุมใหญ่วิสามัญครั้งแรกในนามพรรคประชาชนแล้ว ศิริกัญญาได้ชี้แจงว่าตนไม่มีความประสงค์ในการรับการเสนอชื่อเป็นหัวหน้าพรรคแข่งกับณัฐพงษ์ เรืองปัญญาวุฒิ โดยเธอจะยังคงเป็นรองหัวหน้าพรรคเช่นเดิม และยังคงดูแลฝ่ายนโยบายของพรรคเช่นเดิม

 สมาชิกสภาผู้แทนราษฎร 
ศิริกัญญา ตันสกุล ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาชน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔

 อ้างอิง 

 แหล่งข้อมูลอื่น 

หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองจากจังหวัดชลบุรี
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนชลกันยานุกูล
หมวดหมู่:บุคคลจากโรงเรียนเตรียมอุดมศึกษา
หมวดหมู่:ศิษย์เก่าคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ม.